section_heading: Kritike
paragraph_text: S druge strane, bilo je i nezadovoljnih kritičara. Tako je Dennis Schwartz prigovarao: „Kada junak krene u osvetnički pohod film se raspadne pošto postane derivativna kopija nekog apsurdnog filma Takashija Miikea i nikada ne uspijeva uzvisiti koncept do intelektualnih mogućnosti...Da je redatelj Park talentiran što se tiče tehničkih pitanja je neosporno; da je pak dobar filmaš je upitno. U svojim ranim filmovima on se činio više spremnim šokirati nego ispričati dobru priču. Njegova ostvarenja su za publiku određenog ukusa kao što je apetit sa suši i nasilje bez smisla“, a Nick Schager: „...Ovaj triler uživa u istoj vrsti krvavog nasilja koje priča istodobno odbacuje kao isprazno. Dakle, „Oldboy“ na neki način govori o svojoj vlastitoj besmislenosti“.